ร้านใหม่เพิ่งเปิดช่วงวันหยุดยาวที่ผ่านมาค่ะ ร้านนี้ตั้งอยู่ที่ชั้น 1 หน้า Tops Market ทางร้านขายขนมปังและโรตีหน้าต่าง ๆ มะตะบะไก่/ทูน่า เครื่องดื่ม ชา กาแฟ ฯ

รายการที่สั่ง

1 มะตะบะทูน่า (60 บาท) ทางร้านทอดแป้งได้ดี รสชาติโดยรวมใช้ได้ แม้จะไม่รู้สึกว่าได้ทานไส้ทูน่า 

โดยส่วนตัวจะชอบมะตะบะที่ปรุงรสเผ็ดร้อนหรือรสจัดกว่าที่ร้านปรุงอีกสักหน่อยค่ะ

2 ชาชักนมสดนายหัว (40 บาท) แก้วนี้ ชาสดของทางร้านเข้ม ชาหอมชวนดื่ม ตอนสั่งขอรสหวานน้อย  ทางร้านก็ทำให้หวานน้อย ส่วนตัวคิดว่าจืดไปหน่อย หากสั่งธรรมดาอาจได้รสพอดีที่ชอบค่ะ ^__^

ร้านใหม่ ลูกค้าอุดหนุนเยอะ หากมีโอกาสลองแวะชิมกันดูค่ะ

